Pokyny k vyplneniu žiadosti konečného prijímateľa o platbu

Všeobecne

Vyplňuje konečný prijímateľ
•	Konečný prijímateľ vyplní formulár žiadosti za predpokladu, že pre projekt je schválený príspevok z Kohézneho fondu a je podpísaná zmluva na projekt.
•	Žiadosť o platbu je predkladaná konečným prijímateľom príslušnému sprostredkovateľskému orgánu pod riadiacim orgánom v súlade so  zmluvou s konečným prijímateľom.
•	Všetky údaje uvedené v žiadosti musia byť v súlade so zmluvou s konečným prijímateľom.
•	Žiadosť sa vyplňuje elektronicky, rukou vyplňované žiadosti nebudú akceptované.
•	Tento formulár sa použije v prípade, ak konečnému prijímateľovi vznikli výdavky v euro v období od 01.01.2009 do konca obdobia oprávnenosti. V ostatných prípadoch konečný prijímateľ použije formulár uverejnený v usmernení MF SR č. 15/2008-U k postupu financovania projektov štrukturálnych fondov, Kohézneho fondu a Európskeho fondu pre rybné hospodárstvo v súvislosti so ukončením rozpočtového roka 2008 a zavedením meny euro v Slovenskej republike v rámci programového obdobia 2004 – 2006 a programového obdobia 2007 – 2013.

Upozornenie: 	Z dôvodu neúplného alebo nedostatočného vyplnenia predpísaných polí v žiadosti o platbu môže byť platba konečnému prijímateľovi oneskorená.

1 Identifikácia konečného prijímateľa

•	Uviesť názov konečného prijímateľa, adresu (ulica, obec, PSČ).
•	Uviesť identifikačné číslo a daňové identifikačné číslo organizácie. Konečný prijímateľ - fyzická osoba uvedie ako daňové identifikačné číslo svoje rodné číslo. Konečný prijímateľ - právnická osoba uvedie ako daňové identifikačné číslo svoje identifikačné číslo organizácie.

2 Identifikácia projektu

•	Uviesť plný názov projektu.
•	Uviesť kód projektu v súlade so zmluvou s konečným prijímateľom.

3 Druh žiadosti

•	Typ platby označiť v príslušnom políčku znakom „x“. 
•	Poradové číslo žiadosti zodpovedá poradiu predkladania žiadostí konečným prijímateľom.
•	Vystavená dňa: Uviesť dátum vystavenia žiadosti konečného prijímateľa v tvare dd/mm/yyyy 
(napr. 15/03/2004).

4 Identifikácia bankového účtu

•	Uviesť plný názov banky/finančnej inštitúcie v súlade so zmluvou s konečným prijímateľom.
•	Uviesť plnú adresu banky/finančnej inštitúcie (ulica, obec, PSČ).
•	Uviesť presné číslo účtu a kód banky v súlade so zmluvou s konečným prijímateľom. 

5 Oprávnené výdavky z Rozhodnutia EK

Táto sekcia slúži na overenie stavu realizácie projektu. Sprostredkovateľský orgán pod riadiacim orgánom usmerní konečného prijímateľa, či je potrebné pri každej predloženej žiadosti o platbu uvádzať všetky druhy výdavkov, ktoré sú schválené v zmluve o poskytnutí finančného príspevku (čiže aj v prípade, ak suma príslušného výdavku v tejto žiadosti o platbu (uvedená v stĺpci 6) je rovná nule), alebo len relevantné výdavky, ktoré sú predmetom tejto žiadosti o  Stĺpec (1) názov výdavku je daný
•	Stĺpec (2) Uviesť kód výdavku podľa funkčnej klasifikácie
•	Stĺpec (3) Uviesť kód výdavku podľa ekonomickej klasifikácie
•	Stĺpec (3a) Uviesť kód investičnej akcie
•	Stĺpec (4) Uviesť výdavky schválené v Rozhodnutí EK
•	Stĺpec (5) Uviesť predošlé potvrdené výdavky
•	Stĺpec (6) Uviesť výdavok tejto žiadosti o platbu
•	Stĺpec (7) Súčet stĺpca (5) + (6)
Celkové výdavky uviesť v riadku Celkom v euro.
Rezerva zo záväzku SR – vypĺňa konečný prijímateľ v rezorte životného prostredia.

6 Zoznam výdavkov vzťahujúcich sa na túto žiadosť o platbu (podľa tabuľky 5)

•	Stĺpec (1) Uviesť názov výdavku podľa tabuľky č. 5.
•	Stĺpec (2) Uviesť číslo faktúry.
•	Stĺpec (3) Uviesť výšku výdavku bez DPH v euro.
•	Stĺpec (4) Uviesť výšku DPH v euro.
•	Stĺpec (5) Súčet stĺpca (3) + (4).
•	Stĺpec (6) Uviesť sumu oprávneného výdavku.
•	Stĺpec (7) Uviesť sumu neoprávneného výdavku.
•	V kompetencii sprostredkovateľského orgánu pod riadiacim orgánom je rozhodnutie doplniť zoznam uhradených výdavkov o stĺpec 8 – Oprávnený výdavok SORO
•	V kompetencii sprostredkovateľského orgánu pod riadiacim orgánom je rozhodnutie doplniť zoznam uhradených výdavkov o stĺpec 9 – Neoprávnený výdavok SORO
•	V kompetencii sprostredkovateľského orgánu pod riadiacim orgánom je rozhodnutie doplniť zoznam výdavkov vzťahujúcich sa na túto žiadosť o platbu o súčtový riadok „Spolu“

7 Platba príspevku

•	Uviesť obdobie, ku ktorému sa vzťahuje platba uhradených oprávnených výdavkov v súlade so zmluvou s konečným prijímateľom.
•	Pri prvej žiadosti o platbu dátum začatia obdobia pre platbu príspevku musí byť neskorší ako oficiálny dátum začatia projektu.
•	V nasledujúcej žiadosti o platbu uviesť dátum začatia obdobia pre platbu príspevku ako dátum dňa, ktorý nasleduje po dni s konečným dátumom uvedeným v poslednej predkladanej žiadosti o platbu.
•	Pri žiadosti o záverečnú platbu uviesť konečný dátum pre obdobie platby príspevku nie neskorší ako oficiálny dátum ukončenia projektu.
•	Uviesť celkovú výšku príspevku (príspevok Európskych spoločenstiev a príspevok zo štátneho rozpočtu).

8 Odhad dvoch nasledovných žiadostí o platbu

•	Odhad slúži sprostredkovateľskému orgánu pod riadiacim orgánom  pre lepšie naplánovanie budúcich výdavkov.
•	Konečný prijímateľ uvedie odhadovanú sumu nasledujúcich dvoch žiadostí o platbu pre nasledovné dva termíny, stanovené v zmluve s konečným prijímateľom.
•	Odhadované sumy nie sú pre konečného prijímateľa záväzné, ale musia byť v súlade s finančným plánom uvedeným v zmluve.

9 Čestné vyhlásenie

•	Štatutárny orgán/zástupca konečného prijímateľa potvrdí pečiatkou a vlastným podpisom žiadosť o platbu.
•	Konečný prijímateľ - fyzická osoba potvrdí žiadosť o platbu pečiatkou a vlastným podpisom. 

10 Zoznam príloh

•	Uviesť poradové číslo a názov v štruktúre stanovenej tabuľkou. 
•	Konečný prijímateľ predkladá účtovné doklady (faktúry alebo obdobné doklady rovnocennej dôkaznej hodnoty) v zmysle definície uvedenej v časti 2. materiálu.

Posledná strana: Vypĺňa sprostredkovateľský orgán pod riadiacim orgánom a platobná jednotka

•	SORO: Uviesť názov sprostredkovateľského orgánu pod riadiacim orgánom v súlade so zmluvou s prijímateľom na schválený projekt.
•	Platobná jednotka: Uviesť názov platobnej jednotky.
•	V prípade potreby môže byť posledná strana vyplnená viacnásobne.